Diari Oficial de la Generalitat Valenciana


Sumari del DOGV 8177, del 24-11-2017 (2017/10978)

RESOLUCIÓ de 16 de novembre de 2017, de la directora general d'Habitatge, Rehabilitació i Regeneració Urbana, de la convocatòria d'ajudes al lloguer d'habitatge convocades mitjançant una Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen les ajudes per a l'exercici 2017. Ajudes finançades pel Ministeri de Foment.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10778


Data del document
:   16-11-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 16 de novembre de 2017, de la directora general d'Habitatge, Rehabilitació i Regeneració Urbana, de la convocatòria d'ajudes al lloguer d'habitatge convocades mitjançant una Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen les ajudes per a l'exercici 2017. Ajudes finançades pel Ministeri de Foment. [2017/10752]  
  
Una vegada vistes les sol·licituds presentades i els antecedents que consten en la Direcció General d'Habitatge, Rehabilitació i Regeneració Urbana, resulten els antecedents de fet següents:  
  
Antecedents de fet  
1. La Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les ajudes del Programa d'ajudes al lloguer d'habitatge, va ser publicada en el Diari Oficial de la Generalitat Valenciana en data 3 de maig de 2017 (DOGV 8031).  
La resolució es dicta d'acord amb l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge (DOGV 8024, de 21 d'abril).  
2. D'acord amb el que estableix l'apartat 4 de la Resolució de 25 d'abril de 2017, el termini per a presentar les sol·licituds es va fixar en un mes a comptar de l'endemà de la publicació d'aquesta, per la qual cosa el termini esmentat es va iniciar el dia 4 de maig de 2017 i va finalitzar el dia 5 de juny de 2017.  
3. De conformitat amb el que disposa la base setena de l'esmentada Ordre 5/2017, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 22 de setembre de 2017 en el portal www.gva.es el llistat provisional de sol·licituds, distingint entre les completes i les incompletes, i indicant en aquest últim cas els inconvenients a esmenar i/o motius d'incompliment. Així mateix, es va concedir un termini de deu dies hàbils per a, si era el cas, formular al·legacions, completar o esmenar la sol·licitud i aportar documentació necessària.  
4. Una vegada transcorregut el termini d'al·legacions, hi ha 18.949 sol·licituds presentades, incloses 103 duplicades, de les quals, tenint en compte el límit de crèdit existent i revisada la documentació presentada, hi ha 5.624 sol·licituds que han aportat la documentació completa, compleixen els requisits establits en l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i es troben en disposició de ser ateses, tal com estableixen les bases que regulen la convocatòria.  
En aquest sentit, en relació amb les sol·licituds presentades, en l'acta de 27 d'octubre, es fa constar el nombre de sol·licituds presentades en la data de la reunió de l'òrgan col·legiat, per tant s'inclouen les sol·licituds publicades en el llistat provisional, així com aquelles que s'han rebut en els serveis territorials després de la publicació del llistat provisional i que han sigut presentades en termini a través dels registres regulats en la Llei de procediment administratiu comú de les administracions públiques.  
5. L'apartat tercer de la Resolució de 25 d'abril de 2017, per la qual es convoquen les ajudes, regula el seu finançament i estableix que l'import global màxim de les ajudes a concedir és de 8.587.850,00 euros, i d'acord amb la memòria econòmica de l'esmentada resolució, l'import de 8.000.000 euros correspon al finançament del Ministeri de Foment i 587.850 euros són a càrrec de la Generalitat, per la qual cosa es té en compte aquest límit per a elaborar la present proposta de resolució, tot això en virtut del conveni de col·laboració subscrit en data 28 de juliol de 2017 entre el Ministeri de Foment i la Comunitat Valenciana per a l'execució de la pròrroga del Pla estatal de foment del lloguer de vivendes, la rehabilitació edificatòria i la regeneració i renovació urbanes 2013-2016, aprovada pel Reial decret 637/2016, de 9 de desembre.  
  
Fonaments de dret  
1. És competent per a resoldre la directora general d'Habitatge, Rehabilitació i Regeneració Urbana, d'acord amb el que estableix la base deu de l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer de vivendes, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Ateses l'acta de data 27 d'octubre de 2017, la Llei 39/2015, d'1 d'octubre, del procediment administratiu comú de les administracions públiques, i la resta de la normativa de necessària i pertinent aplicació, resolc:  
  
Primer  
Concedir amb càrrec a l'aplicació pressupostària 67.41.32.196.56.3 de la línia S7845, «Pla estatal de foment del lloguer, rehabilitació i renovació urbana 2013-2016. Ajudes al lloguer» dels pressupostos de la Generalitat 2017, les ajudes a càrrec del Ministeri de Foment sol·licitades per al Programa d'ajudes al lloguer d'habitatge convocades per mitjà de la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, per la qual s'aproven per a l'exercici 2017 les ajudes del Programa d'ajudes al lloguer d'habitatge, per un import de set milions nou-cents noranta-nou mil quatre-cents seixanta-cinc euros amb trenta-cinc cèntims (7.999.465,35 €) als 5.624 expedients corresponents a les persones o unitats de convivència, de les quals s'ha comprovat el compliment de les seues obligacions fiscals, tributàries i amb la Seguretat Social, que figuren en el llistat següent:  
  
  
De conformitat amb el que estableixen les bases de la convocatòria, per a l'abonament de la subvenció la part beneficiària haurà d'aportar la justificació del pagament del lloguer; així mateix haurà d'assumir la resta d'obligacions i responsabilitats assenyalades en les bases regulades per l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge.  
  
Segon  
Denegar les 7.286 sol·licituds que s'indiquen a continuació, a causa de l'esgotament del finançament destinat a aquesta línia pressupostària, a les persones i unitats de convivència que figuren en el llistat següent:   
  
  
  
  
Tercer  
Denegar les 5.936 sol·licituds de les persones o unitats de convivència que es relacionen en el llistat següent, per incompliment dels requisits establits en les bases de la convocatòria, en el qual s'indica el motiu pel qual la sol·licitud ha sigut desestimada:   
  
Contra la present resolució de convocatòria d'ajudes, que posa fi a la via administrativa, es podrà interposar recurs potestatiu de reposició, en el termini d??un mes comptat des de l'endemà de la seua publicació, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos a comptar de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de novembre de 2017.- La directora general d'Habitatge, Rehabilitació i Regeneració Urbana: Rebeca Torró Soler.